
Butrint më 24.08.2026
Lënda: Sqarimi nr. 6 i Kërkesës për Tender ref. 010/2026 “Zhvillimi dhe Implementimi End-to-End i Sistemit GIS për Parkun Kombëtar të Butrintit”
	Nr.
	Pyetja
	Referenca në Dokumentin e Tenderit
	Përgjigjja
	Sqarim / Amendim

	1
	Lidhur me ndryshimin e kërkesës për Licensë Profesionale 8c (Sisteme GIS), nga pasja e ekspertëve të licensuar në Licensë në emër të shoqërisë, do të thotë kjo që nuk mjafton pasja e 2 ose më shumë ekspertëve të licensuar në kategorinë 8c (Sisteme GIS), ndërkohë që shoqëria nuk e disponon këtë Licensë? Nëse po, amendimi i datës së dorëzimit të ofertave për datën 10 Shtator, vetëm 10 ditë përpara afatit fillestar bëhet penalizues për kompanitë që kanë shprehur interes që nga fillimi i procedurës, duke marrë parasysh që pajisja me këtë licensë në emër të kompanisë kërkon kohën e saj.
	Kërkesa për Tender, paragrafi 3.4;

Termat e Referencës, paragrafi 11, pika 4.


	Sqarojmë se pika 1 e paragrafit 1.5 “Pranueshmëria e Ofertuesve”, sipas së cilës Ofertuesit nuk mund të

konkurrojnë nëse nuk janë shoqëri tregtare të regjistruara, nuk është e zbatueshme në këtë procedurë.

Në procedurën e tenderit pranohen oferta si nga individë/persona fizikë, ashtu edhe nga shoqëri

tregtare.

Për individin apo personin fizik tregtar, kriteri i licencimit plotësohet me licencë profesionale individuale të vlefshme për kategorinë 8.c – Sisteme GIS.

Për Ofertuesit që janë shoqëri tregtare, kriteri i licencimit plotësohet me licencë profesionale të

vlefshme të shoqërisë që përfshin kategorinë 8.c – Sisteme GIS, në përputhje me legjislacionin në fuqi.

Sqarojmë se për ekspertët e punësuar pranë shoqërisë nuk kërkohet dorëzimi i licencës individuale.

Kriteret e kualifikimit dhe dokumentacioni që duhet të paraqitet zbatohen sipas statusit të Ofertuesit, në përputhje me Amendimin nr. 2 të Kërkesës për Tender, të cilat i bashkëlidhen këtij sqarimi. Për shmangien interpretimeve të ndryshme, ky sqarim dhe Amendimi nr. 2 zëvendësojnë formulimet përkatëse të mëparshme të dokumentacionit të tenderit dhe sqarimeve të dhëna në lidhje me çështjet e trajtuara sa më sipër.
	Amendim

	2
	Në dokumentat për kualifikim kërkohen dokumenta të lëshuara jo më parë se 30 ditë nga hapja e ofertave, referuar kërkesës 3.4 Dokumentat që përbëjnë Ofertën, pika 6,7 (vërtetime ligjore kompania dhe ortakët). Lidhur me ndryshimin e datës së dorëzimit të ofertave nga data 28 Gusht në datën 10 Shtator, do të thotë që këto dokumenta do të duhet të respektojnë datën e re të vendosur? Theksojmë që janë dokumenta që mund të marrin kohën e tyre, për të cilat stafi jonë i ka përgatitur tashmë duke ju referuar datës së kërkesës fillestare.
	Kërkesa për Tender, paragrafi 3.4, pikat 4-8
	Për shkak të shtyrjes së afatit të dorëzimit të ofertave nga data 28 Gusht 2026 në datën 10 Shtator 2026, do të pranohen dokumentet e përmendura në pyetje të cilat, referuar afatit origjinal të dorëzimit të ofertave, datë 28 Gusht 2026, ishin brenda afatit të vlefshmërisë prej 30 ditësh. Për rrjedhojë, nuk kërkohet rilëshimi i tyre vetëm për shkak të shtyrjes së afatit të dorëzimit të ofertave.
	Sqarim 

